Herkules (film)

Herkules (originaltittel: Hercules) er en amerikansk animert fantasymusikal og actionkomedie fra 1997 produsert av Walt Disney Animation Studios. Filmen handler om gutten Herkules som prøver å bli en fullverdig gud og dermed komme opp til sin familie på Olympen. Han vokser opp hos adoptivforeldre på jorden, men når han får vite om sitt gudommelige oppgav endres alt. Filmen tar utgangspunkt i historien om guden Herkules fra romersk mytologi (inspirert av gresk mytologi).

Filmen er den 35. i rekken av Disneys klassikere.

 Handling 
Zevs og Hera feirer sin nyfødte sønn Herkules på Olympen. Herkules får den flyvende hesten Pegasus i fødselsgave. Alle gleder seg, unntatt Hades, som fråder av sinne nede i sin underverden. 

Herkules vokser opp på jorden hos sine adoptivforeldre. De aner ingenting om guttens slektskap til gudene. Det gjør heller ikke Herkules, men likevel føler han at han ikke hører hjemme på jorden. Den dagen han oppsøker sin virkelige far, Zevs, skjønner han sammenhengen og kaster seg med full styrke inn i oppgaven som Zevs gir ham: Hvis han viser seg som en ekte helt kan han få komme hjem til Olympen. Herkules oppsøker heltetrener Filoktetes som lærer ham å slåss. Den onde Hades registrerer at Herkules virker usårlig, men så oppdager han til sin store glede at den unge idrettsmannen er blitt forelsket i den skjønne Megara. Hun er hans svakhet, og for hennes skyld gir Herkules avkall på styrken sin i ett døgn. Det blir et svært dramatisk døgn for ham.

 Om filmen 

 Popularitet og økonomi 
Herkules innbrakte $250,7 millioner på verdensbasis, hvorav $99,1 millioner i USA. Den havnet på 12. plass over de mest innbringende filmene på verdensbasis i 1997 og på 16. plass i USA. Den ble den femte mest besøkte filmen i Frankrike i 1997. Til sammenligning innbrakte Ringeren i Notre-Dame $325,5 millioner og Pocahontas $347 millioner på verdensbasis.

Produksjonskostnadene var på $70 millioner.

 Anmelderne 
Den ble godt mottatt av anmelderne, noe som gjenspeiles i at den har fått 84 % på Rotten Tomatoes. Den amerikanske anmelderen Roger Ebert gav den 3,5 av 4 stjerner, mens Leonard Maltin gav den 3 av 4 stjerner.

Også de norske anmelderne gav den god mottakelse, men Aftenpostens anmelder var ikke like begeistret.

 Priser 
Den ble tildelt tre priser ved Annie Awards.

 Norske stemmer 
 Roller  Engelske stemmer  Norske stemmer Herkules  Tate Donovan  Håvard Bakke Unge Herkules dialog  Josh Keaton  Aksel Hennie Unge Herkules sang  Roger Bart  Per Kristian Indrehus Megara dialog   Susan Egan Iren Reppen Megara sang  Susan Egan  Anita Hegerland Filoktetes  Danny DeVito  Anders Hatlo Hades  James Woods  Nils Ole Oftebro Zevs  Rip Torn  Lasse Kolstad Forteller  Charlton Heston  Henki Kolstad Pine  Bobcat Goldthwait  Øystein Bache Panikk  Matt Frewer  Rune Gokstad Muse - Thalia  Cheryl Freeman  Kari Iveland Muse - Terpsikore  Lilias White  Christine Meyer Muse - Kalliope  Vaneese Thomas  Rita Eriksen Muse - Klio  LaChanze  Elisabeth Moberg Muse - Melopomene  Roz Ryan  Grethe Svensen Hera  Samantha Eggar  Unn Vibeke Hol Nessos  Jim Cummings  Ivar Nørve Hermes  Paul Shaffer  Kim Fangen Amfitryon  Hal Holbrook  Harald Mæle Alkmene  Barbara Barrie  Inger Teien Skjebnegudinne - Atropos  Paddi Edwards  Inger Teien Skjebnegudinne - Kloto  Amanda Plummer  Unn Vibeke Hol Skjebnegudinne - Lakesis  Carole Shelley  Sigrun Enge

 Sanger (på norsk) 
 Det er banna bein 1,2 & 3
 Rita Eriksen, Kari Iveland, Christine Meyer, Elisabeth Moberg, Grethe Svendsen
 Jeg er på vei
 Per Kristian Indrehus
 Siste håp
 Anders Hatlo
 Han er meg kjær
 Anita Hegerland
 Rita Eriksen, Kari Iveland, Christine Meyer, Elisabeth Moberg, Grethe Svendsen
 Zero til Hero
 Rita Eriksen, Kari Iveland, Christine Meyer, Elisabeth Moberg, Grethe Svendsen
 Stjernen vår
 Rita Eriksen, Kari Iveland, Christine Meyer, Elisabeth Moberg, Grethe Svendsen

 TV-serie 
I 1998 kom det en TV-serie basert på filmen. 

 Referanser 

 Eksterne lenker 





Kategori:Animerte fantasyfilmer fra USA
Kategori:Animerte filmkomedier fra USA
Kategori:Animerte filmmusikaler fra USA
Kategori:Animerte barnefilmer fra USA
Kategori:Disney-filmer
Kategori:Filmer fra 1997
Kategori:Gresk mytologi i populærkultur
Kategori:Engelskspråklige filmer
Kategori:Filmer lagt til antikkens Hellas